Nemulțumirile sindicaliștilor sunt: - salarizarea precară a personalului - transferul contribuțiilor sociale de la angajator la angajat – un experiment social ce afectează milioane de salariați, inclusiv polițiștii; - promisiunile neonorate ale ministrului Afacerilor Interne, în sensul că va modifica Statutul polițistului, rămase simple vorbe goale, după ce luni de zile s-a mimat negocierea; - discriminările din Statutul polițistului, în ceea ce privește funcțiile de conducere și cele de execuție, plata chiriei, a drepturilor de transport și a unor sporuri; - modificările pe ascuns ale legislației de salarizare și introducerea unor funcții intermediare, pentru ca polițiștii să nu fie promovați anual pe funcția imediat superioară; - neplata miilor de ore suplimentare lucrate de polițiști, pe motivul că nu sunt bani la buget; -lipsa unei strategii la nivelul M.A.I. pentru întărirea autorității polițistului și pentru motivarea personalului de a lucra în mediul rural și, în special, în zone izolate; - dispariția din legislație a sporului de frontieră; - intenția de modificare, de către guvernanți, a Legii dialogului social, precum și mimarea dialogului social de către ministrul Afacerilor Interne; - subfinanțarea Sistemului de ordine / siguranță publică, aceasta fiind cauza directă a lipsei de personal și a logisticii deficitare; problema în cauză a fost adusă, în scris, la cunoștința tuturor autorităților responsabile din Administrația Prezidențială, Parlament, Guvern și MAI, însă soluționarea propusă de factorii decizionali nu corespunde așteptărilor noastre și contextului social actual.